Ka 2008, Paolo o ile a fumana hore o na le lefu la kankere. Qalong ho ne ho bonahala eka Paolo o tla fola, ’me o ne a nkhothatsa haholo. Ha rea ka ra batla keletso ea bongaka e molemo ka ho fetisisa feela empa ’na le Ilaria re ile ra boela ra itšetleha ka Jehova ra etsa lithapelo tse telele re kōpa hore a re thuse hore re atlehe ho tobana le bokamoso. Ho ntse ho le joalo, ke ile ka bona ha monna oa ka eo pele a neng a le matla a bile a le mafolofolo a ntse a fokola butle-butle. O ile a hlokahala ka 2010 ’me lefu la hae le ile la nthefula haholo. Leha ho le joalo, ke itšelisa ka lintho tseo re li finyeletseng ka lilemo tse 45 tseo re li phetseng hammoho. Re ile ra etsa sohle seo re neng re ka se khona tšebeletsong ea Jehova, ’me kea tseba hore a ke ke a lebala mosebetsi oa rōna. Ke labalabela ho bona ha Paolo a tsosoa tumellanong le mantsoe a Jesu a ho Johanne 5:28, 29.